DISPUTATIO  MEDICA 


DE 

T  Y  1>  II  O. 

' 


AUCTORE  ANDREA  CRAWPORD. 


r  EBRis  Typhodes  sacpc  corpus  liumanum 
invadit,  et  haud  raro  exitium  infert  ;  exi¬ 
git  igitur  summam  attentionem  Medicorum, 
Huic  per  omnes  aetatis  gradus  obnoxii  sunt 
homines.  Varias  induens  formas,  et  animi 
facultates,  et  corporis  vires,  quam  citissime 
profligat. 

CuLLENUs  eam  ita  definivit :  Morbus 

‘‘  contagiosus  ;  calor  parum  auctus  ;  pulsus 
‘‘  parvus,  debilis,  plerumque  frequens  ;  urina 

parum  mutata  ;  sensorii  functiones  pluri- 
mum  turbatae  ;  vires  multum  imminutae/’ 
Ex  gradu  malignitatis,  quem  exhibent 
symptomata,  vel  Mitior  vel  Gravior  deno¬ 
minatur  :  illa  febris  nervosa  est  languida  ; 
haec  malignam,  putridam,  carceris,  et  noso¬ 
comiorum,  febres  complectitur. 

Primo  Mitioris  formam  et  symptomata, 
deinde  Gravioris,  animadvertamus. 


TYPHUS  MITIOR. 

Pkimus  hujus  morbi  accessus  saepe  vix 
percipitur  j  aeger  fortasse  nihil,  praeter  de¬ 
bilitatem  insolitam,  incommodi  sentit. 

Algores  leves,  caloribus  alternantibus,  ae¬ 
gro  inquieto  et  impatienti,  morbum  inchoan¬ 
tem  indicant  j  •  quos  comitantur  anxietas, 
animi  depressio,  constrictionis  circa  praecor¬ 
dia  sensus,  vertigo,  capitis  et  lumborum  do- 

lor,  nausea  cum  materiae  insipidae  interdum 
vomitione,  urina  pallida,  lingua  albida,  sed 
nulla  fere  sitis. 

Symptomata  haec  sub  noctem  ingraves¬ 
cunt,  calore  aucto,  pulsu  concitato  sed  de- 

I 

bili,  spiritu  difficili.  Occipitis  dolorem  ae¬ 
ger  sentit  obtusum,  cum  algore,  quod  saepis¬ 
sime  leve  sequitur  delirium  ;  et  plerumque, 
etsi  adstantibus  aliter  videatur,  noctem  agit 
insomnis. 

Die  septimo  vel  octavo,  vertigo,  capitis 
dolor,  et  anxietas,  magnopere  augentur,  vi¬ 
ribus  adeo  prostratis,  ut  corpore  erecto  syn¬ 
cope  invadat.  Pulsus  fit  debilis  ct  frequens, 
nonnunquam  intermittens.  Fronte,  et  par¬ 
tibus  manuum  aversis,  frigidi  oriuntur  sudo¬ 
res,  palmis  genisque  eodem  tempore  canden¬ 
tibus.  Lingua  aret,  sordibus  fuscis  velata. 
Aeger  delirans  mussitat. 

Die  circiter  decimo  sive  duodecimo,  par¬ 
tes  saepe  madent  extremae,  sudore  copioso, 
viscido  et  frigido,  qui,  diarrhoea  comitatus, 
vires  aegri  valde  debilitat.  Nunc  pedes  ma- 

Husque  frigescunt ;  ungues  sunt  pallidi  et  li¬ 
vidi  ;  pulsus  celerrimus  ac  supra  modum  de¬ 
bilis.  Tali  afficitur  stupore  morbo  laborans, 
ut  vix  audiendi  et  videndi  permanere  illi 
sensus  videantur.  Coma  sequitur  ;  faeces, 
aegro  inscio,  dejiciuntur;  vultus  collabi tur  ; 
tremiscunt  labia,  lingua  et  manus.  Denique 
tendinum  subsuitus,  et  convulsiones,  mortem 
non  longe  abesse  praenunciant. 

Hujus  tamen  morbi  saepe  est  exitus  feli¬ 
cior.  Symptomata,  diem  circiter  decimum 
quartum  vel  decimum  octavum,  mitiora  fiunt. 
Calor  minuitur  ;  arteriarum  pulsus  plenior, 
lingua  humidior,  et  urina  turbida,  fiunt ;  su¬ 
dore  totum  corpus  miti  perfunditur;  cibus 
appetitur. 

TYPHUS  GRAVIOR. 

Supervenit  hic  morbus  vulgo  multo  ce¬ 
lerius,  signisque  gravioribus ;  et,  si  in  ipsis 
incunabilis  non  extinguatur,  exitiosus  esse 
potest. 

Kigores  aegrum  magis  exagitant  ;  calores 
sunt  acriores  et  magis  diutini ;  molestiores 
vertigo,  nausea,  vomitus,  et  capitis  dolor. 
Pulsus  est  durus,  tenuis,  et  frequens  ;  viri¬ 
umque  prostratio  permagna,  dolore  obtuso 
totum  corpus  pervadente.  Oculi  tumidi, 
graves,  segnes,  et  saepe  nonnihil  inflamma¬ 
ti,  videntur.  Lingua,  morbo  ineunte,  alba 
est ;  progrediente,  fit  arida  et  fusca,  cum  si¬ 
ti  permagna.  Calor  circa  stomachum  gra¬ 
vatum  et  dolentem  sentitur  ;  ac  materia  bi¬ 
liosa  saepe  evomitur.  Respiratio  difficilis 
frequenti  suspirio  interrumpitur.  Carotides 
temporalesque  arteriae  subsultant,  comitante 


6 


DE  TYPHO. 


aurium  tinnitu,  quod  delirium  veniens  prae¬ 
signat. 

Febre  progrediente,  signa  graviora  omnia 
deveniunt  ;  pulsus  celerior,  debilitas  major. 
Pectus  pondere  insolito  opprimitur,  multa 
cum  anxietate.  Lingua,  fauces,  labia,  sorde 
fusca  aut  nigra  inquinantur  ;  ac  sitis  fit  ur- 
gentissima. 

Mox  sese  ostendunt  signa  putredinem  *, 
vel  magnam  debilitatem,  quae  indicant.  U- 
rina  sedimentum  prope  nigrum,  ac  valde  foe¬ 
tidum,  deponit.  Spiritus  graviter  olet.  Fae¬ 
ces,  virides  vel  nigrae,  foetorem  emittunt  mo¬ 
lestissimum,  et  haud  tolerandum.  Petechiae 
sese  ostendunt.  Aphthae  in  faucibus  appa¬ 
rent.  Gingivis,  naribus,  aliisque  corporis 
partibus,  haemorrhagiae  exsudant.  Subsidet 
pulsus  ;  faeces,  urina,  et  lachrymae,  aegro 
inscio,  dejiciuntur.  Partes  extremae  friges- 


•  Disputatum  est  an  fluida,  vita  perstante,  putredini  accedant. 
Haec  autem  quaestio,  medicinam  facienti,  parvi  omnino  momenti  est; 
symptomata  enim,  cum  a  putredine,  tum  a  debilitato,  orta,  eandem 
prorsus  medendi  rationem  postulant. 

eunt,  lividum  assumentes  colorem.  Singul¬ 
tus  demum,  tremor,  et  tendinum  subsultus, 
die  decimo  quarto  vel  decimo  octavo,  mor¬ 
tem  venientem  praedicunt. 

Haec  tamen  febris  non  semper  est  leth ite¬ 
ra.  Exitum  feliciorem  praecedunt  stuporis 
discessus,  humor  linguae  redditus,  saliva  co¬ 
piose  secreta,  urina  turbida,  necnon  aliquan¬ 
do  diarrhoea  levis,  petechiae  colorem  assu¬ 
mentes  rutiliorem,  calor  diminutus,  et  hu¬ 
mor  calidus  ])er  totum  aeque  corpus  diffu¬ 
sus. 


I 

DE  CAUSIS  REMOTIS. 


Hae  sunt  vel  Praedisponentes  vel  Exci¬ 
tantes. 

pRAEDispoNENTES.— Corpus  humanum,  uno 
quam  alio  statu,  febri  suscipiendae  esse  ma¬ 
gis  idoneum,  atque  multa  esse  quae  hunc 

statum  inducere  possint,  quis  dubitet  ?  Sta¬ 
tus  tamen  ipse  quid  sit,  haud  bene  intelligi- 
tur.  Hunc  e  debilitate,  seu  irritabilitate 
systematis  constare,  Medici  putavere.  Quic- 
quid,  igitur,  vim  sanguinis  minuendo,  debili¬ 
tat,  seu  nervorum  irritabilitatem  auget,  cor¬ 
pus  febri  suscipiendae  obnoxium  efficere  ex¬ 
istimatur. 

Debilitare,  vim  sanguinis  minuendo,  vi¬ 
dentur  diaeta  tenuis,  affectus  animi  depri¬ 
mentes,  quales  sunt  timor  et  dolor,  insom¬ 
nium,  labor  vel  corporis  vel  animi  gravis. 
Haec  omnia  causae  praedisponentes  rite 
sunt  habenda.  Adolescentes  magis  quam 
seniores  Typho  sunt  proclives,  quod  illis  ner¬ 
vorum  irritabilitas  est  major. 

Qui,  autem,  multum  causis  febrium  exci¬ 
tantibus  exponuntur,  habitum  quemdam  vim 
pestiferam  resistendi  acquirere  videntur  ;  sic 
Medici,  ac  febrientibus  qui  ministrant,  fe¬ 
brem  raro  suscipiunt ;  atque  Rei,  cum  e  car- 
cere,  quo  effluviis  sunt  maxime  pestiferis  ex¬ 
positi,  in  forum  juridicum  prolati  fuere,  fe- 

brem  carceris,  ipsis  tuto  evadentibus,  aliis 
impertivere. 

Excitantes.  —  Harum  plurimae  Medicis 
memoratae  sunt  :  ut  frigus,  intemperantia, 
status  quidam  aeris,  exhalationes  putridae, 
sive  animalibus,  sive  vegetabilibus,  exortae, 
corporum  humanorum  effluvia  angustiis  co¬ 
ercita,  contagio,  et  alia  quaedam. 

FrigiiSy  forsitan,  i?itempera?itia,  et  quidam 
CLcris  status y  praedisponentes,  potius  quam  ex¬ 
citantes,  causae  haberi  debent,  cum  potius 
corpus  causis  excitantibus  magis  obnoxium 
reddant,  quam  febrem  ipsam  excitent. 

Exhalatioiies  putridae, — Has  febres  malig¬ 
nas  et  putridas  gignere,  Medicis  multis  nota¬ 
tum  est ;  nonnullis  tamen  hoc  dubium  est. 

Corporum  humanorum  effiuvia. — Haec  ef¬ 
fluvia,  vivis  corporibus  exorta,  et  eodem  loco 
diu  retenta,  nec  aere  commista  ac  diffusa, 
virulentiam  pestiferam  acquirere  inveniun¬ 
tur.  Si  hoc  statu  corporibus  applicentur 
humanis,  febri  pessimae  et  maxime  malignae 
originem  dare  agnoscuntur. 

Y, 

Contagio, — Quidam  dubitaverunt  Medici, 
an  Typhus  contagione  propagetur,  at  hoc 
plane  docet  experientia.  Multis  in  exem¬ 
plis  contagionis  vestigia  clare  indagata  sunt. 
In  aliis  etiam,  etsi  non  revera  probatur  ad¬ 
fuisse  contagionem,  verisimile  tamen  est, 
hanc  morbi  esse  causam  ;  talis  namque  vide¬ 
tur  ejus  natura,  ut  non  solum  extemplo,  ex 
morbo  affecto  sana  valetudine  gaudenti,  com¬ 
municari  possit ;  sed  etiam  multos  dies  gesta¬ 
ri,  vestibus  involuta,  priusquam  se  ullo  effec¬ 
tu  exhibeat. 


DE  CAUSA  PROXIMA. 

De  febrium  proxima  causa  varias  in  sen¬ 
tentias  discesserunt  Medici ;  nec  in  eandem 
adhuc  consenserunt.  Sequentes  hac  de  re 
theoriae  sunt  praecipuae : 

Primo. — Materiem  morbidam,  vcl  in  san¬ 
guinem  transvehi,  vel  ibi  generari. 

Secundo. — In  sanguine  adesse  lentorem, 
quamobrera  vasis  in  extremis  stagnet. 

Tertio. — Vim  imminutam  esse  cerebri,  at¬ 
que  igitur  functiones  omnes,  ac  praecipue 
vasorum  extremorum  actionem,  ita  impedi¬ 
tas. 

Materia  morbida.  —  Ilypothesi  objicitur 
huic,  experientiam  mutationem  talem  fluido¬ 
rum,  in  omnibus  exemplis,  non  satis  probare, 
qualem  hac  oriri  materia  ejus  vindices  iii  a- 
nimis  concipiunt ;  et,  si  hoc  concedatur, 
causam  excitantem,  potius  quam  proximam, 
materiam  morbidam  existimari  oportet. 

Lentor. — Sanguinis  lentoris  objectum  est 
hypothesi,  quod,  febris  ante  accessionem,  ta¬ 
lem  sanguinis  lentorem  adesse,  probatione 
non  confirmetur  ;  ac,  praeterea,  haud  verisi¬ 
mile  sit,  lentorem  tam  celeriter  produci  pos¬ 
se,  quam  quod  necesse  esset  paroxysmum  im¬ 
provisum  et  repentinum  ut  efficiat,  qualis  fe¬ 
brem  inchoantem  saepissime  notat. 


12 


DE  TYPHO. 


Vasorum  extremorum  spasmus. — Spasmus 
hujusmodi,  excretionibus  suppressis,  et,  e- 
tiam  stadio  calido  perstante,  cute  se  contra¬ 
hente,  adesse  videtur  ;  Fordyce  tamen  ait 
hunc  febris,  non  causam,  sed  effectum  esse, 
febris  quoad  existat  durare,  et  hac  finita  re¬ 
moveri.  Spasmi  secundum  hypothesin,  sta¬ 
dium  febris  frigidum  calidi,  omniumque  phae¬ 
nomenorum  quae  eum  comitantur,  causa  est 
habendum;  igiturque  ut  spasmus  causa  est  sta¬ 
dii  frigidi,  paroxysmi  quoque  totius  causa  ha¬ 
beri  oportet.  Sed  quomodo,  quaeritur,  stadium 
frigidum  calidi  causa  existimandum  est,  quo¬ 
niam  aliud  alii,  nequaquam  rationem  duratio- 
nis  semper  eandem,  habet ;  ac,  praeterea, 
quibusdam  in  febribus,  stadium  frigidum  pe¬ 
nitus  abesse  visum  est. 

Has  omnes,  igitur,  hypotheses,  de  febrium 
causa  proxima,  difficultatibus  esse  magnis  im¬ 
plicitas,  nec  unam  satis  adhuc  stabilitam  esse 
existimandam,  plane  videtur  ;  et,  lucubratio¬ 
nes  tam  ingeniosas  finem  desideratam  non 
consecutas,  certe  dolendum  est. 

DE  PROGNOSI. 


Signis  benignis  et  malignis  rite  observatis, 
prognosin  generalem  adipiscamur,  quamvis 
haud  prorsus  certam  ;  nam  saepenumero  ae¬ 
ger,  signis  exitum  felicem  promittentibus, 
moritur  ;  et  aliquando,  necem  minantibus, 
spe  omni  remota,  convalescit. 

Symptomata  haec  sunt  benigna  ;  vix  ul¬ 
lum  delirium  ;  calor  decrescens  ;  pulsus  fir¬ 
mior  et  tardior  ;  lingua  humidior  ;  cutis  leni 
sudore  humefacta  ;  appetitus  cibi  rediens. 
Urina  sedimentum  deponens  ;  alvus  laxior, 
faecibus  colorem  naturalem  induentibus.  Pe- 
techiae,  si  adsint,  rutiliores  ;  aphtharum  ab¬ 
sentia  ;  glandularum  parotidarum  vel  maxil¬ 
larum  suppuratio  ;  et  circa  nasum  labiaquo 
scabies. 

Haec  omnia  bona  spe  respiciunt  Medici, 
velut  exitum  morbi  felicem  augurantia. 

Signa,  contra,  exitum  quae  minantur  fata¬ 
lem,  habenda  sunt  sequentia :  delirium  cito 
superveniens,  praesertim  si  diu  maneat ;  pul¬ 
sus  debilis  ;  insomnium  ;  magna  musculorum 
debilitas.  Quae  sanguinem  ad  caput  profer¬ 
ri  notant,  quales  sunt  capitis  dolor,  rubor  fa¬ 
ciei  et  oculorum,  arteriarum  carotidarum  et 
temporalium  subsultus,  et  tinnitus  aurium. 
Deglutitio  difficilis  5  purgationes  sudoresque 
profusae  ;  partes  extremae  frigescentes  ;  vul¬ 
tus  collapsus  et  pallidus  ;  oculi  graves  et  lan¬ 
guidi.  Petechiae  lividae ;  vibices  5  faeces  uri¬ 
naque  foetidae,  aegro  inscio  dejectae ;  hae¬ 
morrhagiae  ;  singultus ;  et  subsultus  tendi¬ 
num. 

Singula  haec  signa  vel  magnam  debilita¬ 
tem,  vel  ad  putredinem  proclivitatem,  vel 
sanguinis  in  capite  congestionem,  indicant, 
omnia  quae  exitum  infelicem  minantur,  et 
remedia  maxime  efficacia  statim  postulant. 

DE  TYEHI  CONTAGIONE. 

De  contagionis  natura. — Multi  quamvis 
sint  conati  contagionis  naturam  physicam, 
constitutionemque  chemicam,  indagare,  ad¬ 
huc  tamen  latent.  Sive  in  aere  suspendatur 
mechanice,  sive  chemice  dissolvatur,  ignora¬ 
mus.  Materiem  esse,  corporibus  febrientium 
natam  ac  emissam,  atque  vi  lebris  ejusdem, 
illis  quorum  corporibus  applicetur,  impertien¬ 
di  praeditam,  (modo  non  origine  nimis  longe 
removeatur),  tantum  compertum  habemus. 

De  contagionis  effectus  praevenien¬ 
do. — Pro  certo  habendum  sit,  effectus  nox¬ 
ios,  a  contagione  corpori  humano  applicata 
orientes,  diminui,  si  non  prorsus  prohiberi, 
posse.  Hoc  fieri  potest. 

Primo,  Contagionis  accumulationem  prohi- 
bendo. 

Secundo^  Corpora,  eorum  qui  contagioni 

V 

necessario  objiciuntur,  a  viribus  ejus  conser¬ 
vando. 

Tertio^  Has  vires  directe  extinguere  co¬ 
nando.  , 

1.  Contagionis  accumidationem  prohibendo, — 
Generationi  ejus  quicquid  favet,  accumula¬ 
tioni  quoque  favere  oportet.  Cum  aer  im¬ 
purus,  igitur,  et  immunditia  contagionis  ge¬ 
nerationi  maxime  faveant,  aditum  esse  aeris 
liberum,  et  minime  obstructum,  oportet  ; 
haud  plures,  quam  res  postulant,  aegri  cubicu¬ 
lum  intrare  ;  atque  febre  affectum,  lavationi¬ 
bus,  ac  lintea  saepe  mutando,  mundum  ser¬ 
vari.  Necesse  est  quoque,  materias  omnes  ex- 
crementitias  quam  citissime  amoveri. 

2.  Corpora  a  contagionis  viribus  conservan¬ 
do, — Qui  contagioni  necessario  objiciuntur, 
quam  maxime,  sibi  a  causis  febrium  praedis- 
ponentibus  praecavere,  et  aera  ex  aegri 
pulmonibus  expiratum,  ac  vaporem  ex  cor¬ 
pore  ejus,  et  praesertim  quibuscunque  eva¬ 
cuationibus,  orientem,  vitare  debent.  Prae- 

terea,  lavationes  frigidae,  aut  potius  calidae, 
vinum,  aliaque  stimulantia,  aromatica,  ac  cor¬ 
tex  Peruvianus  laudata  sunt  Medicis. 

3.  Vires  contagionis  extinguere  conando. — 
In  hunc  finem  liberum  in  cubiculo  esse  aeris 
perflatum  oportet :  effici  hoc  possit  per  fe¬ 
nestras,  ac  fores,  et  ignem,  qui  non  cubicu¬ 
lum  nimis  calefaciat,  sed,  partem  aeris  absu¬ 
mendo,  renovationem  pariat. 

Camphora,  myrrha,  pulveres  fulminantes, 
ac  multa  praeterea,  ad  contagionem  extin- 
guendam  laudata  sunt.  Multa  praesertim 
acida  in  hunc  finem  feliciter  exhibentur.  A- 
cetosum,  quamvis  minus  sit  aliis  efficax,  in 
cubiculo,  et  super  lectum  et  stragula,  spar¬ 
sum,  gratissimum  saepe  aegro,  ac  utile  est. 

Acida  mineralia,  statu  gaseo,  omnium  quae 
ad  vires  contagionis  destruendas  adhibita  sunt, 
optima  et  forsan  efficacissima  sunt  existiman¬ 
da.  Sulphuricum,  quamvis  contagionis  per¬ 
dat  vires,  ob  effectus  ejus  deleterios,  adhibe¬ 
ri  non  debet,  nisi  ad  vestes  et  suppellectilia 
purganda. 


c 

Vapores  acidi  Nitrosi  .tuto  respirantur, 
•  ideoque  illis  ]\Iuriatici  vel  Oxy-muriatici,  qui 
non  sine  incommodo  in  pulmones  accipiun¬ 
tur,  sunt  praeferendi.  His  tamen,  ad  loca, 
quae  non  inire  necesse  est,  purganda,  nihil 
uti  nos  vetat. 

Extremi  ardores  et  frigora  contagionem 
jperdunt  efficacissime ;  at,  corporibus  solum 
inanimis,  applicari  possunt. 


DE  RATIONE  MEDENDI. 

i 

In  Typho  curando  Medici,  morbum  primo 
praecidere,  deinde,  si  hoc  fieri  non  possit, 
symptomata  leviora  reddere,  student. 

1.  Morbum  PRAECIDERE. — Huic  accommo¬ 
data  sunt,  affusiones  aquae  frigidae,  emetica, 
atque  cathartica. 

Affusio  frigida, — Si,  ante  diem  quartum 
aut  quintum  morbi  elapsum,  aqua  frigida  ae- 

gro  affundatur,  febris  saepe  in  ipsis  incunabi- 
lis  interimatur ;  hunc  effectum  affusio  inter¬ 
dum  edit,  etiam  sexto  aut  septimo  die  perac¬ 
to  ;  et,  si  tali  lavatione  febris  non  tunc  prae¬ 
cidatur,  signa  spes  leviora  faciendi,  nos  hac 
utentes  vix  frustrabitur.  Pulsationes  arte¬ 
riarum  sic  retardantur ;  inducitur  levis  per- 
spiratio  ;  aeger  reficitur  et  dormit.  Frigida 
longiores  quam  tepida,  salsa  quam  pura,  ef¬ 
fectus  edere  reperitur.  Optime  adhibeatur 
affusio,  cum  exacerbatio  perficiatur,  aut  pa¬ 
roxysmus  cum  inclinare  incipiat. 

Doctor  CuRRiE,  in  frigida  utenda  aqua, 
suadet,  ut  aeger  tantum  affundatur,  si  nullus 
algoris  sit  sensus  ;  si  calor  sit  praeter  natu¬ 
ram  ;  et  si  sudore  profuso  corpus  haud  per¬ 
fundatur.  Illi  idonea  haudquaquam  vide¬ 
tur,  si  sensus  frigoris  adsit  aegro,  quamvis 
calorem  praeter  naturam  thermometrum  in¬ 
dicet  ;  nec, cum  thermometrum  calorem  natu¬ 
rali  minorem  indicet,  quamvis  nullus  sit  sen¬ 
sus  frigoris. 

Doctor  Jackson  affusionem  magno  esse  usui. 

calore  aegri  etiam  infra  naturam,  censet ;  prae¬ 
cedere  autem,  in  hujusmodi  exemplis,  prae¬ 
parationem  certam  oportere,  eum  in  cubicu¬ 
lum  calidum  removendo,  in  balneo  tepido  im¬ 
mergendo,  et  cutem,  sapone  ac  aqua  calida, 
perluendo,  atque  strigilibus  et  mantilibus  fer¬ 
vidis  perfricando,  ut  calor  augeatur ;  et,  si 
adsit  nausea,  emeticum  adhibendo  ;  catharti- 
cum,  si  alvus  sit  astricta  ;  ac  postremo,  si  ap¬ 
pareant  signa  sanguinem  ad  organa  interiora 
irrumpere,  venaesectione. 

.Emetica, — ^Ad  febrem  praecidendam,  tam¬ 
etsi  minus  forsan  efficacia  sint,  quam  affusio 
sive  tepida  sive  frigida,  saepe  tamen  emetica 
hunc  edunt  effectum,  praesertim  si  adhibean¬ 
tur  simulae  contagio  in  corpore  sese  patefa¬ 
ciat.  Cum  aeger,  igitur,  aut  nolit  se  frigidae 
affusioni  subjicere,  vel  usum  ejus  alia  ve- 
tent,  emeticum  adhiberi  oportet.  Signa, 
quae  horum  usum  esse  idoneum  notant,  haec 
sunt :  nausea,  materiae  insipidae  expuitio, 
linguae  sordes,  atque  cutis  arida  et  calida. 
Signa,  contra,  quae  usum  haud  idoneum  indi- 

eant,  sunt  magna  debilitas,  vomitio  frequens 
et  importuna,  sanguinis  in  caput  irruptio,  at¬ 
que  tussis  et  dyspnoea,  nisi  venaesectio  fuerit 
praegressa. 

Cathartica. — Haec  maximo  esse  usui  nihil 
dubium  ;  enimvero  intestinorum  perturba¬ 
tiones  febrem  liaud  raro  excitare  putatum 
est ;  ut  evacuentur,  igitur,  vel  emeticis  vel 
catliarticis,  maxime  oportet.  Atque,  cathar- 
ticis  licet  solis  ne  fidamus  ad  febrem  praeci¬ 
dendam,  aliis  tamen  in  hunc  finem  adhibitis, 
auxilio  haud  parvo  esse  possint. 

Adhiberi  non  solum  febre  incipiente,  sed 
etiam  omni  gradu  progredientis,  debent.  Sig¬ 
na,  magnum  quae  notant  periculum,  et  exi¬ 
tum  infelicem  minantur,  saepe  usu  eorujn 
magnopere  remittuntur.  Ventriculus  op¬ 
pressus  ita  levatur;  calor  et  inquietudo  se- 
. dantur;  somnusque  saepe  inducitur. 

2.  Symptomata  leviora  reddere.  —  In 
hunc  finem  adhibita  sunt  opium,  vinum,  cor¬ 
tex  Peruvianus,  et  (|uaeque  refiigerent  ac  di¬ 
luant. 

Opium,  —Si  perite  administretur  opium,  op¬ 
timos,  si  non,  pessimos  edat  effectus.  Caute 
igitur  adhibendum  est.  Si,  calore  magno  et 
cute  arida,  administretur,  calorem  auget,  et 
magis  inquietum  aegrum  reddit :  signis  igi¬ 
tur  aliis,  hoc  statu,  opium  postulantibus,  ca¬ 
lor  prius  temperari,  et  levis  perspiratio,  si 
possit,  excitari  debet,  quam  opium  adhibea¬ 
tur  ;  hoc  atque  effici  possit,  haustu  vel  affu¬ 
sione,  sive  tepida  sive  frigida.  Vix  utendum 
o*pium,  et  caute,  cum  ulla  sit  sanguinis  in  ca¬ 
put  propensio. 

Signa,  opium  quae  postulant,  in  Typho  sunt, 
delirium,  insomnium,  diarrhoea,  tendinum¬ 
que  subsultus.  Si  delirium  tamen  augeat, 
quod  saepe  fit,  dosin  minui  oportet,  vel 
omnino  non  adhiberi ;  ac  perraro  convenit, 
primis  morbi  diebus,  nec  stupore  gravi  acce¬ 
dente. 

Vinum, — Omnium  ad  vires  aegri  sustinen¬ 
das  quae  sunt  usitata,  hoc  longe  optimum  re¬ 
pertum  fuit  y  et  gratum  saepe  est,  cum  nihil 
aliud  appetitur.  Signa  vinum  postulantia 

haec  sunt :  virium  prostratio,  pulsus  debilis, 
coma,  nervorum  vellicatio.  Porro  utile  sae¬ 
pe  invenitur  in  delirio,  modo  nequid  sangui¬ 
nem  in  caput  tendere  signet. 

Si  cx  usu  vini  pulsus  fiat  plenior,  etsi  coma 
decedat,  partibus  extremis  calefactis,  tunc 
readliibendum  est,  quandocunqiie  redeant 
signa  supra  memorata.  At,  facie  rubescente, 
corporis  calorem  si  augeat,  inquietudinem  et 
delirium  gignens,  oportet  vel  ex  toto  desiste¬ 
re,  vel  quantitatem  saltem  diminuere. 

Cortex Feruiianiis.  —Hic,  proclivitati  ad  pu¬ 
tredinem  ut  obstet,  ac  aegri  vires  reficiat,  ad¬ 
ministratus  est ;  vinum  tamen,  et  magis  valet, 
et  magis  ei  gratum  est. 

Refrigerantia. — Haec,  ut  calorem  minuant, 
et  sitim  levent,  adhibentur.  Horum  optima 
sunt  acida,  praesertim  vegetabilia.  Sales  neu¬ 
trales  bona  esse  refrigerantia,  experientia  do¬ 
cet,  ac  multum  perspirationi  cutaneae  favere. 
Haustus  salini  effervescentes  contra  nauseam 
et  vomitum  multum  quoque  valent. 

Diluentia. — Haec  secretionibus  urinae  ac 

perspirationis  valde  favere  reperiuntur  ;  acri¬ 
tudinem  porro  quamvis  intestinorum  corri¬ 
gunt.  Horum  optimum  est  aqua,  vel  tepida, 
vel  frigida.^  Haec  in  ventriculum  recepta  non 
solum  diluens  est,  sed  etiam  utile  remedium 
tonicum  ;  effectus  equidem,  aquae  frigidae 
exhaustae,  similes  illis,  super  cutem  affusa 
quos  edit,  videntur,  et,  uno  ac  altero  modo, 
eadem  praecavere  fortasse  nos  oportet. 

Liher  aeris  aditus  et  mundities,  sine  quibus 
alia  parum  fortasse  juvent,  debilitati  vel  pu¬ 
tredini,  prae  omnibus  aliis,  obstant.  Aegro 
qui  ministrant,  igitur,  huic  summa  cura  stu¬ 
dere  debent. 

Moeror  ac  solicitudo  magnae  debilitatis 
sunt  causae  ;  animum  aegri  quapropter  bona 
spe  recreare  debemus,  atque  omnia,  quoad 
possumus,  quae  cogitationes  lugubres  gig¬ 
nant,  removere.  Ac,  cum  convalescere  in¬ 
ceperit,  ab  omni  et  animi  et  corporis  labore, 
ne  relabatur,  praecavere  sibi  aegrum  opor¬ 
tet. 

